Det er især de yngre mænd, der er uden arbejde, men selv om der for kvindernes vedkommende er tale om et fald i ledigheden, gælder det ikke for de helt unge kvinder. - Trods stigende ledighed skal vi have in mente, at ledigheden stadig er meget lav i Nordjylland sammenlignet med tidligere perioder, men Nordjylland er i øjeblikket i et vendepunkt for ledigheden, siger regionsdirektør for Beskæftigelsesregion Nordjylland, Karsten Simensen. De seneste ledighedstal fra Danmarks Statistisk er fra december 2008. De viser en stigning på 100 fuldtidsledige i forhold til december 2007. Ledigheden var i december 2008 på 7.130 ledige mod 7.030 i december 2007. På landsplan var ledigheden henholdsvis 54.161 i 2007 og 54.780 i december 2008. Det største fald i den nordjyske ledighed er på Læsø, hvor der i december 2008 var 35 færre ledige i forhold til et år tidligere. Den største stigning i ledigheden var på Mors, hvor 100 personer eller 53 procent blev ledige.

Referat:
Mens flere mænd bliver ledige i Nordjylland, er tendensen lige modsat for kvinder. Men der er antallet af ledige i hele regionen er den samme som for et år siden.